माओवादी सांसद जेबी टुहुरेले ज्येष्ठताका आधारमा अन्तर्राष्ट्रिय सम्बन्ध तथा श्रम समितिका सभापति बनेको डेढ महिना नाघिसक्यो । उनको समितिमा सबै दलका शीर्ष नेताहरू सदस्यका रूपमा रहेका छन् । विदेशमा रहेका नेपालीहरूका सम्बन्धमा के कस्ता कानुन बनाउनु आवश्यक पर्छ भन्ने सम्बन्धमा उनले दुई–तीन पटक बैठक गरी छलफलसमेत गरेका छन् । तर, समिति सदस्यहरू एमाले अध्यक्ष केपी ओली र कांग्रेसकी नेतृ सुजाता कोइरालासँग उनको हालसम्म देखभेट नै भएको छैन । भन्छन, ‘ओलीजी बिरामी भएर आउनु भएन । सुजाताजी खै कता हुनुहुन्छ, केही थाहा भएन । देखभेट नै भएको छैन । बैठकमा उपस्थिति हुँदैन ।’ तर, एमाले नेता माधव नेपालको भने बैठकमा सक्रिय उपस्थिति हुने गरेको उनी बताउँछन ।
